Când abordezi această problemă cu pacienţii sau publicul
dar şi cu factorii de decizie politică
aceştia sunt îngroziţi de ceea ce am tolerat până acum.
Sunt deja trei decenii de când nu reuşim să rezolvăm această problemă
şi chiar a venit momentul să tragem o linie
şi să o rezolvăm pentru totdeauna.
Când m-am întâlnit cu medicul care mi-a pus diagnosticul
mi-aş fi dorit să aud orice altceva înafara cuvântului "cancer"
Dar chiar asta s-a întâmplat.
Când, după câteva zile
medicul meu mi-a vorbit despre posibilitatea participării într-un studiu clinic
nu am simţit ca şi cum ar fi o decizie de luat.
Am vrut ca din situaţia mea să iasă ceva bun
indiferent de ce avea să se întâmple cu mine.
Pentru ca apoi să aflu că nu toate studiile clinice sunt publicate
este oribil, este o insultă la adresa mea
şi a oricărui altcuiva care participă ca voluntar la aceste studii.
Medicii au irosit, fără să vrea, sume imense de bani
pe tratamente care fie sunt mult mai puţin eficiente decât credeam
fie sunt excesiv de scumpe fără nici un motiv
şi expun pacienţii la pericole
prescriindu-le cel mai puţin eficient tratament dintre cele existente
numai pentru că rezultatele studiilor clinice le-au fost ascunse.
Cele mai bune dovezi arată că, în medie,
şansele unui studiu terminat de a fi publicat sunt de 50%.
Iar studiile cu rezultate pozitive, favorabile tratamentului testat
au o şansă de două ori mai mare să fie publicate decât cele cu rezultate negative.
Marea majoritate a medicamentelor pe care le folosim zilnic
au apărut pe piaţă acum mai bine de zece ani.
Acestea sunt studiile dintre care jumătate nu au fost publicate
astfel încât lipseşte informaţia privind medicamentele pe care le folosim zilnic.
Cum este posibil să facă studii pe voluntari sănătoşi
sau mai rău, pe oameni bolnavi
ştiind că nu au de gând să facă publice rezultatele?
Avem nevoie de acces imediat la toată informaţia privind metodele şi rezultatele
tuturor studiilor asupra tuturor utilizărilor tuturor tratamentelor
care sunt prescrise curent la milioane de pacienţi astăzi.
Sute de organizaţii care s-au alăturat campaniei
inclusiv finanţatorii cercetării, companiile şi instituţiile academice
au început discuţii serioase
despre tot ceea ce pot face pentru a ajunge la mai multă transparenţă.
Termeni ca "încredere" şi "transparenţă"
nu prea au fost asociaţi cu industria farmaceutică
iar la GSK ne-am dat seama că putem face mai mult
pentru a fi mai deschişi şi transparenţi cu privire la cercetarea pe care o facem.
Iar dacă cercetătorii independenţi ni se alătură
şi aduc o perspectivă proaspătă asupra cercetării pe care am făcut-o
acesta ar fi un lucru mare pentru ştiinţă şi pentru noi
şi, cel mai important, ar îmbunătăţi îngrijirea pacientului!
Studiile clinice nu privesc numai medicamentele.
Ele privesc şi terapiile psihiatrice, dispozitivele medicale
tehnicile chirurgicale, şi ştiinţa veterinară.
Oricine finanţează şi conduce studii clinice ar trebui să semneze pentru campania All Trials.
Da, este îngrijprător să afli
că toţi au schelete în dulapuri.
Dar acum a sosit timpul ca mai multe companii
şi mai multe instituţii să işi ia un angajament.
Ştim că ascunderea rezultatelor studiilor clinice costă vieţi
iroseşte bani, aduce suferinţe şi prejudicii pacienţilor.
Aşa încât nu cred că mai poate cineva spune "nu am ştiut".
Pentru a face medicina mai bună, trebuie să facem astfel încât studiile clinice să conteze.
Vă rugăm împărtăşiţi acest film prietenilor şi familiei, şi semnaţi petiţia de pe alltrials.net